ร้านกาแฟร้านโปรด สาขาประจำอยู่ที่ Esplanade แต่วันนี้ผ่านมาทำธุระแถว MBK เห็นว่ามีร้าน Kaldi ก็เลยลองแวะดูค่ะ ตอนแรกตั้งใจเข้า Starbuck อยู่แล้ว บังเอิญตาเหลือบไปเห็นซะก่อน

Cafe Kaldi ตั้งอยู่บนชั้น 4 ของ MBK ร้านอยู่ระหว่างธนาคารกรุงเทพกับธนาคารกสิกรเลยค่ะ สาขานี้มีที่นั่งเยอะพอสมควร คนไม่เยอะเหมือนสาขาเอสพลานาด นั่งได้เรื่อยๆ เหมาะมากกับมานั่งทำงานหรืออ่านหนังสือ ข้อดีคือมีบริการ free wifi บางจุดจะมีปลั๊กไฟให้ด้วยนะคะ 

นอกจากบรรยากาศที่เงียบสงบน่านั่งแล้ว รสชาติของกาแฟและเครื่องดื่ม รวมไปถึงขนมก็อร่อยไม่แพ้กันเลยค่ะ โดยเฉพาะซอฟท์ครีมชาเขียวซึ่งเป็นเมนูที่ใครได้ลองก็ต้องติดใจทุกคน